Diskusjon:Den norske Arbeiderforening

message: Arbeidernes leksikon omtaler organisasjonen som «Norske Arbeideres Forening» (art om Fjørtoft). Hva er riktig? Kimsaka (diskusjon) 17. apr. 2014 kl. 12:58 (CEST)
replies: text: Her synes jeg en omdirigering er på sin plass, samt merknad i art. om opprinnelig navn. --Bjørn som tegner (diskusjon) 17. apr. 2014 kl. 13:08 (CEST)
replies: text: :Jo, enig i omdirigering, men jeg er slett ikke sikker på hva som er «opprinnelig navn», dvs riktig navn. Organisasjonen var jo et kortvarig blaff, så noe navneskifte skjedde vel neppe? ... Kimsaka (diskusjon) 17. apr. 2014 kl. 15:32 (CEST)
replies: text: ::Her trenger vi en graveekspert på søket. Kanskje vi kan anta at Arb.Leks. har søkt opp kilder? Spør Dyveldi om råd - han liker sånne jobber. --Bjørn som tegner (diskusjon) 17. apr. 2014 kl. 17:27 (CEST)
replies: text: :::Dyveldi ser det vel nå :-) Kimsaka (diskusjon) 17. apr. 2014 kl. 22:01 (CEST)
replies: text: ::::Så var gravemaskinen på plass, eller er det arkeologen med den lille spaden? Her har det skjedd noe i historiens løp, som Kimsaka peker på så varte denne organisasjonen noen måneder og jeg kunne ikke se at den hadde skiftet navn: I denne: «» ser det ut til at foreningens vedtekter ligger og da er jeg tilbøyelig til å anta at artikkelnavnet er riktig. Arbeidernens leksikon bruker ganske riktig et annet navn i sin artikkel om Fjørtoft i bind 3 «» kolonne 31. I hovedartikkelen om arbeiderbevegelsen i bind 5: «» se kolonne 692 så gir de imidlertid artikken vår rett. Jeg får treff på begge deler i bokhylla så her kan det være en gammel feil fra 1920-30-tallet som har formert seg og at feilen er knyttet til bøker om Fjørtoft, men litt vanskelig å være sikker ved å bare ha sett på noen få av bøkene. Antar at det er bedre radiovær i morgen og da fungerer nok ruteren min bedre, i dag har jeg knapt hatt forbindelse.  Dvs mulig å få litt mer fart på åpning av bøkene og å få bladd i dem uten å slå ruteren av og på gjentatte ganger. Det var et overkommelig antall treff i Bokhylla, men dog omkring 60 tilsammen og så får vi se hva de kan gi fra seg. God natt så lenge. -- ツツ Dyveldi  ☯  17. apr. 2014 kl. 22:50 (CEST)
Hei Kimsaka  og Bjørn som tegner. 
*Det var ikke enkelt å finne ut av de kildene som finnes her, men tilslutt så brukte jeg hue og begynte å lese i boka «», som jeg allerede hadde funnet. Den ser ut til å være første kilde om foreningen, Olav Kringen ser ut som en meget patent forfatter og det er all grunn til å tro at han faktisk har hatt vedtektene for hånden. 
*Ved nærmere lesning finner jeg at denne foreningen ble stiftet etter et møte mandag 26. juli 1874 som var tillyst kl. 6 om aftenen, og kl 6 1/2 besteg Hagen talerstolen  som første taler (og det står at han avsluttet med Opfordrede derpaa til indmeldelse i den forening, som skulde dannes.  Så ser det ut til at Janzen talte (som siste taler) og møtet ble hevet kl. 7 1/2. På møtet anslår Morgenbladet at det var omkring 150 deltagerle. Etter dette møtet samlet 37 personer seg i et sideværelse og tegnede seg til dannelse af den nye forening. Den konstituerede sig under navnet «Norske arbeideres forening» og valgte en midlertidig bestyrelse bestaaende af .... (side 100). Etter dette kommer foreningens program in extenso og her står "Grundet herpaa grunlægges herved «Den norske arbeiderforening» med det maal ved sammenslutning og diskussion ...." Jeg klarer ikke å finne grunnlag for å anta at det er en trykkfeil i Kringen sin bok. Med andre ord, det ser ut til at forening skiftet navn. 
*Jeg er noe usikker på akkurat når den skiftet navn siden det i boka på side 109 står: Til det sidste møde i Kochs restaurant var redaktør Olsen i "Verdens Gang" indbudt. Han paahørte diskussionen og fik seg forelagt det færdige lovværk, og den 9. september gjengaves dette i bladet med følgende bemærkninger undertegnet af "Iver Iversøn". «Den norske Arbeiderforening som for nogen tid siden stiftedes i Turnhallen ... » 
*på side 114 finner jeg: « Det tredie Tyveholmsmøde gik af stabelen tirsdag den 27. september 1814. Der var mødt frem 5-600 mennesker. ..... "Morgenbladet" fortæller, at mødet sluttet med at Jantzen tog talerstolen og gik bort med den paa ryggen. Dermed var de socialistiske møder på Tyveholmen for altid slut.»
*Fjørtoft gikk ut av politikken og døde i 1878, Jantzen skrev et skuespil og i 1881 kom han til Chicago. «Efter at "Demokraten" var gaat ind, og de offentlig møder slut, samledes foreningens medlemmer udover i 1875 hos Fjørtoft i Torvgaden 22 eller paa café National. Her kom ogsaa ... udvandret kort efter til Amerika. ... Neergaard bev frimærkekontrollør. Talerstolsfabrikanten, snedker Hansen ... Ljungdal som også  .. er nu paa Malmø fattighus. Disse var alle "aktieeiere" i "Demokraten". »
*Foreningens blad «Demokraten» kom i et noe usikkert antall og ett eneste eksemplar har overlevd og befinner seg i NTNU sitt bibliotek. Jeg har tillat meg å forespørre Kjersti Lie om hun kan tenke seg å få eksemplaret skannet og lagt inn i Commons forespørsel her. Det hadde jo vært kjekt med en illustrasjon til artikkelen. 
*MORAL med en betydelig mengde flaks (og det hjelper å lese kildene jeg finner ordentlig før jeg uttaler meg eller konkluderer) så tror jeg vi har et nokså riktig svar. Artikkelen derimot har nok behov for en del omskriving, Jeg har tiltro til at Kringens dato for stiftelse er riktig og han går ganske grundig til verks i beskrivelsen av organisasjonen, så her tror jeg vi har en god sekundærkilde og kan droppe tertiærkilden/leksikonet (hvis ikke nå noen finner ut at Kringen tok feil da).
Vær så god, Navn på artikkelen bør nok være Den norske Arbeiderforening (det navnet som tilslutt ble offentliggjorti VG og denne stavemåten siterer Kringen 3 ganger så det er nok ikke en trykkfeil) og så bør det omdirigeres fra Norske arbeideres forening. En omdirigering fra Den norske arbeiderforening bør kanskje vurderes siden det ser ut til at denne stavemåten ble brukt i foreningens program (men her kan mangel på stor A være en trykkfeil)?  Kringen sin bok ser veldig pålitelig ut og gir foreningen en veldig grundig gjennomgang. --ツツDyveldi ☯ prat  ✉ post  22. apr. 2014 kl. 20:48 (CEST)

text: ::Livet skal ikke være lett, og dette var kronglete. Bra graving, bra avklaring, og bra initiativ du tok, ang ill! Jeg flyttet/stokket om, og håper det ble riktig?  :-) Kimsaka (diskusjon) 22. apr. 2014 kl. 21:07 (CEST)
replies: text: :::Ja jeg tror det var det jeg mente den burde hete så når du er enig så går vi for det. Når har jeg fiklet litt med ingressen slik at stiftelse og opphør blir i samsvar med Kringen. Jeg la til et avsnitt om navnet og merket den som unøyaktig. Jeg har ikke lest hele Kringen godt nok til å endre nedover men forløperen til "Demokraten" omtaler Kringen som to stk pamfletter. Det hele bør kontrolleres, men det må jo ikke skje verken i dag eller i morra. Kronglete kan du si, de hadde problemer med å få leid lokaler, problemer med politiet, gjemte et møte i katakombene og så satt jeg tilslutt og syntes synd på han som havnet på fattighus, verden var noe anderledes for 140 år siden. ツツDyveldi ☯ prat  ✉ post  22. apr. 2014 kl. 22:11 (CEST)
thread_title: Navnet